রাতের আকাশের দিকে তাকিয়ে আমার ছেলেবেলা থেকেই গভীর আকর্ষণ অনুভব করতাম। অসংখ্য তারাদের মাঝে দুএকটার ঔজ্জ্বল্য ছিলো চোখে পড়ার মতন। গোড়ানের তিনতলা বাসাটায় থাকতে সাজু ভাইয়াদের ছাদের ট্যাঙ্কিটার ঠিক ওপরে আমি প্রতিদিন ভোরে একটা তারাকে জ্বলতে দেখতাম। ফজরের নামায শেষে আম্মু যখন কুরআন পড়তেন, তখন আমি বারান্দায় বসে আস্তে আস্তে  তারাটাকে সূর্যের আলোতে মিলিয়ে যেতে দেখতাম। সন্ধ্যার পর আমি তাকিয়ে থেকেও তারাটা আর খুঁজে পেতাম না।